Updated: 22 Jan, 2018 04:47 PM
भागलपुर: बिहार के बहुचर्चित सृजन घोटाले में सीबीआई ने बड़ी कार्रवाई करते हुए नजारत शाखा के सहायक नाजिर आरोपी अमरेंद्र यादव को गिरफ्तार कर लिया है। इससे पहले सीबीआई द्वारा आरोपी से दो दिनों तक पूछताछ भी की गई।
जानकारी के अनुसार, सीबीआई की कोर्ट ने आरोपी को न्यायिक हिरासत पर भेजने के साथ ही तीन दिनों की रिमांड पर लिया है। पिछले वर्ष सात अगस्त को तिलकामांझी थाने में फर्जीवाड़ा मामले की प्राथमिकी दर्ज कराने में अमरेंद्र परिवादी है। इस घटना में मुख्यमंत्री नगर विकास योजना के करीब 12 करोड़ रुपए सृजन के खाते में ट्रांसफर किए जाने का मामला दर्ज है।
बता दें कि सृजन घोटाले के जरिए कई सरकारी विभागों की रकम सीधे विभागीय खातों में न जाकर या वहां से निकालकर 'सृजन महिला विकास सहयोग समिति' नाम के एनजीओ के खातों में ट्रांसफर कर दी जाती थी। इस घोटाले का आंकड़ा 900 करोड़ तक पहुंच चुका है।